text: Mand anholdt efter røveri mod SuperBrugsen
  25 oktober 2017 kl. 13.38
  En mand er varetægtsfængslet for røveri mod SuperBrugsen i Vamdrup. Røveriet fandt sted lørdag morgen. 
  En mand er anholdt og sigtet for et røveri mod SuperBrugsen i Vamdrup. Han blev anholdt mandag og blev dagen efter varetægtsfængslet. Det udtaler Sydøstjyllands Politi til JyskeVestkysten. 
  Kort efter SuperBrugsen åbnede, kom en mand ind i supermarkedet og truede personalet med en spejderkniv. Han fik udleveret kontanter og cigaretter.   
  Politiet vil ikke fortælle mere, da efterforskningen stadigvæk er i gang.
  
  